CELEX: 62009TN0079
Language: da
Date: 2009-02-20 00:00:00
Title: Sag T-79/09: Sag anlagt den 20. februar 2009 — Frankrig mod Kommissionen

16.5.2009   
            
            
               DA
            
            
               Den Europæiske Unions Tidende
            
            
               C 113/37
            
         Sag anlagt den 20. februar 2009 — Frankrig mod Kommissionen
   (Sag T-79/09)
   2009/C 113/75
   Processprog: fransk
   
      Parter
   
   
      Sagsøger: Den Franske Republik (ved E. Belliard, G. de Bergues og A.-L. Vendroloni, som befuldmægtigede)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har sagsøgeren nedlagt påstand om annullation af Kommissionens beslutning K(2008) 7846 endelig udg. af 10. december 2008, hvorved Kommissionen fandt, at de frivillige bidrag, der blev gjort obligatoriske, og opkrævet af tværfaglige organisationer hos medlemmerne af de erhverv, som de repræsenterer, til finansiering af de foranstaltninger, som disse organisationer kan gennemføre, var en foranstaltning, der udgør en statsstøtte i henhold til artikel 87, stk. 1, EF.
   Til støtte for søgsmålet har sagsøgeren vedrørende realiteten gjort et anbringende gældende om:
   
               —
            
            
               Tilsidesættelse af begrebet statsstøtte i henhold til artikel 87, stk. 1, EF, i det omfang hvor Kommissionen — i modsætning til det af den franske regering hævdede — burde have anset disse obligatoriske, frivillige bidrag, for at udgøre skattelignende afgifter, dvs. statsmidler, hvorimod:
               
                           —
                        
                        
                           anerkendelsesproceduren for tværfaglige organisationer og proceduren for udvidelse af brancheaftalerne ikke kan anses for at udgøre måder, hvorpå staten kan gennemføre en bestemt politik, som er fastlagt på forhånd
                        
                     
                           —
                        
                        
                           beregningsgrundlaget, størrelsen, anvendelsen og brugen af de obligatoriske, frivillige bidrag, fastsættes af de tværfaglige organisationer i deres aftaler, idet de offentlige myndigheder slet ikke deltager på noget stadium
                        
                     
                           —
                        
                        
                           de obligatoriske, frivillige bidrag skal nødvendigvis anvendes til finansiering af den foranstaltning, hvortil bidragene er beregnet, og stilles aldrig til rådighed for de offentlige myndigheder
                        
                     
                           —
                        
                        
                           de, som skal betale et obligatorisk, frivilligt bidrag, er nødvendigvis omfattet af de foranstaltninger, som finansieres af sidstnævnte, og alle erhvervsdrivende i hele sektoren bærer denne byrde som køber eller sælger af det pågældende produkt.